Andrejs Rubins

Andrejs Rubins (dzimis  Rīgā, miris ) bija Latvijas futbola izlases pussargs. Latvijas izlasē Rubins aizvadīja 117 spēles, gūdams 9 vārtus. Rubins kopā ar izlasi piedalījās 2004. gada Eiropas čempionāta finālturnīrā Portugālē.

 Dzīvesgājums 
Dzimis 1978. gadā, bērnību pavadīja Vecmīlgrāvī.
Futbolista karjeru Rubins sāka 1996. gadā FK Auda sastāvā Latvijas 2. līgā. 1997. gadā pievienojās Zviedrijas augstākās līgas klubam Östers IF, kurā aizvadīja 11 spēles. Jau nākamajā gadā Rubins atgriezās Latvijā Skonto FC komandā, kuras sastāvā trīs reizes uzvarēja Latvijas čempionātā, kā arī divreiz ieguva Latvijas kausu. Latvijas izlasē Rubins debitēja 20 gadu vecumā 1998. gada 10. novembrī pārbaudes spēlē pret Tunisiju. Kopš tā laika Rubins bija stabils Latvijas izlases kreisās malas pussargs, un viņš aizvadīja visvairāk spēļu no visiem Latvijas futbola izlases futbolistiem 21. gadsimtā. Rubinam ilgu laiku piederēja Latvijas izlases rekords pēc kārtas aizvadīto spēļu skaita ziņā (59 spēles).  to pārspēja Andrejs Cigaņiks.

2000. gada beigās Rubins kopā ar izlases vārtsargu Aleksandru Koliņko devās uz Anglijas klubu Crystal Palace. Anglijā Rubins aizvadīja dažas ļoti veiksmīgas spēles, to skaitā Līgas kausa izcīņas spēli pret Liverpool F.C., kurā Rubins guva izšķirošos uzvaras vārtus, tā izpelnoties uzmanību visā Anglijas futbola sabiedrībā. Tomēr šeit viņam neizdevās nostiprināties, tādēļ 2003. gadā Rubins devās uz Krievijas Premjerlīgas klubu Šiņņik. Klubā Rubins aizvadīja divas veiksmīgas sezonas, līdz 2005. gadā pārgāja uz tobrīd Aleksandra Starkova trenēto Maskavas Spartak, kurā nespēja nostiprināties un aizvadīja tikai 5 spēles, tādēļ 2006. gada sezonā atkal atgriezās Šiņņik sastāvā.

2007. gadā viņu izīrēja Liepājas Metalurgam, kura sastāvā uzsāka arī 2008. gada sezonu. Pēc pussezonas Rubins no "Metalurga" tika atlaists, bet jūnijā noslēdza līgumu ar Azerbaidžānas komandu Inter.

Pēc divām sezonām Inter sastāvā un čempiontitula iegūšanas 2010. gadā Rubins pārcēlās uz citu Azerbaidžānas klubu — Qarabağ,Rubins pāriet uz "Karabakh" sportacentrs.com bet 2011. gada septembrī pievienojās vēl citam Azerbaidžānas klubam Zakatalas "Simurq".  2013. gada 13. martā Rubins paziņoja par futbolista karjeras beigšanu.Rubins: "Ja nevaru spēlēt par simts procentiem, tad nav vērts" sportacentrs.com
Vēlāk trenēja Ikšķiles bērnu futbola komandu, bija treneru štāba "Ogre" sastāvā. 2019. gadā kļuva par FK Auda galveno treneri, 2022. gadā par Jūrmalas "Spartaka" treneri.

Miris 2022. gada 1. augustā.

 Grāmata 
2022. gada 4. martā tika prezentēta ar Latvijas Futbola federācijas atbalstu izdota Askolda Uldriķa un Andreja Rubina kopīga grāmata par Andreja Rubina biogrāfiju — "Es sēdēju tikai vienreiz".

 Sasniegumi 
 Latvijas čempions — 3 (1998.—2000.)
 Latvijas kausa ieguvējs — 2 (1998., 2000.)
 Azerbaidžānas čempions — 1 (2010.)

 Atsauces 

 Ārējās saites 

Kategorija:1978. gadā dzimušie
Kategorija:Rīgā dzimušie
Kategorija:2022. gadā mirušie
Kategorija:Latvijas futbolisti
Kategorija:2004. gada Eiropas čempionāta futbolā spēlētāji
Kategorija:FK Spartak Maskava spēlētāji
Kategorija:Crystal Palace F.C. spēlētāji
Kategorija:FK Liepājas Metalurgs spēlētāji
Kategorija:Skonto FC spēlētāji
Kategorija:Latvijas izlases futbolisti
Kategorija:Qarabağ FK spēlētāji
Kategorija:Şamaxı FK spēlētāji